《金山集古 其四》
明代·郭棐

爽气朝来万里清，水天一色玉空明。

山从翡翠帘前看，人踏金空背上行。塔影晴摇坤轴动，潮声先自海门生。

妙高台上登临处，银汉遥应接凤城。

作者简介：明广东南海人，字笃周。幼从湛若水学，与闻心性之旨。嘉靖四十一年进士，授礼部主事。穆宗即位，次日传封七夫人御札将出。棐谏诤，事乃罢。后终官光禄寺正卿。有《粤大记》、《岭海名胜记》、《四川通志》等。